Author: User
Last saved by: spano
Company: MFSR

Predkladacia správa

	Ministerstvo financií SR predkladá materiál „Návrh na uvoľnenie finančných prostriedkov v sume 4,0 mil. Sk z rezervy vlády SR pre rozpočtovú kapitolu Ústavný súd SR na zabezpečenie prípravnej a projektovej dokumentácie v súvislosti s rekonštrukciou budovy „Jiskrových kasární“ v Košiciach ako sídla Ústavného súdu SR v roku 2002“ na základe požiadavky Ústavného súdu SR.

Materiál je nelegislatívnej a nekoncepčnej povahy, ktorý nezasahuje do pôsobnosti iných orgánov verejnej moci a ani z neho nevyplývajú týmto orgánom nijaké úlohy, najmä faktografické údaje, ktoré nie je možné meniť, a preto v súlade s Čl.10 bod 6 písm. a) Smernice na prípravu a predkladanie materiálov na rokovanie vlády SR nebol zaslaný na pripomienkové konanie.